### NN 14/2020 (5.2.2020.), Pravilnik o izmjenama i dopuni Pravilnika o sadržaju i načinu vođenja Registra udruga Republike Hrvatske i Registra stranih udruga u Republici Hrvatskoj

MINISTARSTVO UPRAVE

249

Na temelju članka 22. stavka 5. Zakona o udrugama (»Narodne novine«, br. 74/14, 70/17 i 98/19), ministar uprave donosi

PRAVILNIK

O IZMJENAMA I DOPUNI PRAVILNIKA O SADRŽAJU I NAČINU VOĐENJA REGISTRA UDRUGA REPUBLIKE HRVATSKE I REGISTRA STRANIH UDRUGA U REPUBLICI HRVATSKOJ

Članak 1.

U Pravilniku o sadržaju i načinu vođenja Registra udruga Republike Hrvatske i Registra stranih udruga u Republici Hrvatskoj (»Narodne novine«, broj 4/15), članak 2. mijenja se i glasi:

»(1) Udruge se upisuju u Registar udruga Republike Hrvatske (u daljnjem tekstu: registar udruga) pri županijama, odnosno Gradu Zagrebu, prema sjedištu udruge.

(2) Registar udruga vodi se u elektroničkom obliku jedinstveno za sve udruge u Republici Hrvatskoj, pri nadležnom upravnom tijelu županije, odnosno Grada Zagreba (u daljnjem tekstu: nadležno upravno tijelo).«.

Članak 2.

U članku 4. stavku 9. iza riječi: »predstečajnoj nagodbi,« dodaju se riječi: »rješenja donesena u nadzoru nad radom udruge,«.

Članak 3.

U članku 7. stavku 1. riječi: »nadležnom uredu« zamjenjuju se riječima: »nadležnom upravnom tijelu«.

Članak 4.

U članku 9. stavku 1. riječi: »Nadležni ured« zamjenjuju se riječima: »Nadležno upravno tijelo«, a riječi: »(nadležni ured)« zamjenjuju se riječima: »(nadležno upravno tijelo)«.

U stavku 2. riječi: »nadležnog ureda« zamjenjuju se riječima: »nadležnog upravnog tijela«.

Članak 5.

U članku 10. stavku 1. riječi: »nadležnom uredu« zamjenjuju se riječima: »nadležnom upravnom tijelu«.

Članak 6.

U članku 11. stavci 1. i 2. mijenjaju se i glase:

»(1) Nadležno upravno tijelo na zahtjev svake zainteresirane osobe izdaje izvadak iz registra udruga, neovisno o sjedištu udruge.

(2) Izvadak iz registra udruga izdaje se u obliku računalnog ispisa ili elektroničkog zapisa.«.

Članak 7.

Članak 12. mijenja se i glasi:

»(1) Strane udruge se upisuju u Registar stranih udruga u Republici Hrvatskoj (u daljnjem tekstu: registar stranih udruga) pri županijama, odnosno Gradu Zagrebu, prema sjedištu strane udruge.

(2) Registar stranih udruga vodi se u elektroničkom obliku jedinstveno za sve strane udruge u Republici Hrvatskoj, pri nadležnom upravnom tijelu županije, odnosno Grada Zagreba.«.

Članak 8.

U članku 17. stavku 2. riječi: »nadležni ured« zamjenjuju se riječima: »nadležno upravno tijelo«.

Članak 9.

U članku 18. stavci 1. i 2. mijenjaju se i glase:

»(1) Nadležno upravno tijelo na zahtjev svake zainteresirane osobe izdaje izvadak iz registra stranih udruga, neovisno o sjedištu strane udruge.

(2) Izvadak iz registra stranih udruga izdaje se u obliku računalnog ispisa ili elektroničkog zapisa.«.

Članak 10.

U članku 20. stavku 2. riječi: »središnjeg tijela državne uprave nadležnog za poslove opće uprave« zamjenjuju se riječju: »Ministarstva«.

Stavak 3. mijenja se i glasi:

»(3) Pravo uvida u zbirke isprava ima svaka zainteresirana osoba koja ima i pravo tražiti preslike dokumentacije iz zbirki isprava.«

Iza stavka 3. dodaje se stavak 4. koji glasi:

»(4) Na postupak obrade osobnih podataka osoba koji se navode u dokumentaciji u zbirkama isprava na odgovarajući način primjenjuju se odredbe propisa kojima se uređuje zaštita osobnih podataka i informacijska sigurnost.«.

Članak 11.

U članku 24. riječi: »nadležnog ureda« zamjenjuju se riječima: »županije, odnosno Grada Zagreba«, a riječi: »središnjeg tijela državne uprave nadležnog za poslove opće uprave« zamjenjuju se riječju: »Ministarstva«.

Članak 12.

Obrasci broj 1, 3, 4 i 5 te Prilog 1 – Popis ciljanih skupina u izmijenjenom sadržaju, tiskani su uz ovaj Pravilnik i čine sastavni dio Pravilnika o sadržaju i načinu vođenja Registra udruga Republike Hrvatske i Registra stranih udruga u Republici Hrvatskoj.

Članak 13.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/288

Urbroj: 515-05-03/1-20-3

Zagreb, 30. siječnja 2020.

Ministar
 Ivan Malenica, mag. iur., v. r.

Obrazac broj 1

ZAHTJEV ZA UPIS U REGISTAR UDRUGA REPUBLIKE HRVATSKE

![](/files/_web/sluzbeni-dio/2020/130567/images/3265.jpg)

![](/files/_web/sluzbeni-dio/2020/130567/images/3258.jpg)

![](/files/_web/sluzbeni-dio/2020/130567/images/3247.jpg)

Obrazac broj 3
 ZAHTJEV ZA UPIS PROMJENA U REGISTAR UDRUGA REPUBLIKE HRVATSKE

![](/files/_web/sluzbeni-dio/2020/130567/images/3240.jpg)

![](/files/_web/sluzbeni-dio/2020/130567/images/3233.jpg)

![](/files/_web/sluzbeni-dio/2020/130567/images/3223.jpg)

Obrazac broj 4
 ZAHTJEV ZA UPIS U REGISTAR STRANIH UDRUGA U REPUBLICI HRVATSKOJ

![](/files/_web/sluzbeni-dio/2020/130567/images/3215.jpg)

![](/files/_web/sluzbeni-dio/2020/130567/images/3206.jpg)

Obrazac broj 5
 ZAHTJEV ZA UPIS PROMJENA U REGISTAR STRANIH UDRUGA U REPUBLICI HRVATSKOJ

![](/files/_web/sluzbeni-dio/2020/130567/images/3198.jpg)

![](/files/_web/sluzbeni-dio/2020/130567/images/3190.jpg)

POPIS CILJANIH SKUPINA

|  |  |
| --- | --- |
| Ciljana skupina | Oznaka |
| akademska zajednica | 001 |
| azilanti | 002 |
| beskućnici | 003 |
| branitelji - veterani | 004 |
| civilni invalidi rata | 005 |
| civilni stradalnici | 006 |
| darovita djeca i mladi | 007 |
| djeca - opća populacija | 008 |
| djeca bez odgovarajuće roditeljske skrbi | 009 |
| djeca do 14 godina | 010 |
| djeca od 14 do 18 godina | 011 |
| djeca iz obitelji korisnika sustava socijalne skrbi | 012 |
| djeca ratnih stradalnika | 013 |
| djeca s poremećajima u ponašanju | 014 |
| djeca s teškoćama u razvoju | 015 |
| djeca u riziku od socijalne isključenosti | 016 |
| gluhe osobe | 017 |
| gluhonijeme osobe | 018 |
| građani – opća populacija | 019 |
| ilegalni imigranti | 020 |
| inovatori | 021 |
| invalidi Domovinskog rata | 022 |
| invalidi rada | 023 |
| izbjeglice i prognanici | 024 |
| izviđači | 025 |
| jedno roditeljske obitelji | 026 |
| lokalna i regionalna samouprava | 027 |
| lovci | 028 |
| ljubitelji životinja | 029 |
| mali i srednji poduzetnici i obrtnici | 030 |
| manjine - općenito | 031 |
| predstavnici medija | 032 |
| mladi - opća populacija | 033 |
| mladi s poremećajima u ponašanju | 034 |
| mladi s rizičnim oblicima ponašanja | 035 |
| mladi s teškoćama u razvoju | 036 |
| nacionalne manjine | 037 |
| navijačke skupine | 038 |
| nezaposleni | 039 |
| novorođenčad | 040 |
| obitelji | 041 |
| obitelji branitelja | 042 |
| odgojno-obrazovne ustanove | 043 |
| odgojno-obrazovni djelatnici | 044 |
| opća populacija pacijenata | 045 |
| osobe s cerebralnom i dječjom paralizom | 046 |
| osobe s mentalnom retardacijom | 047 |
| osobe s psiho-socijalnim teškoćama | 048 |
| osobe s mišićnom distrofijom | 049 |
| osobe s multiplom sklerozom | 050 |
| osobe s miastenijom gravis | 051 |
| osobe s amputacijom | 052 |
| osobe s paraplegijom/tetraplegijom | 053 |
| osobe s transplantiranim organima | 054 |
| osobe koje boluju od kroničnih bolesti | 055 |
| osobe koje boluju od malignih bolesti | 056 |
| osobe koje boluju od zaraznih bolesti | 057 |
| osobe s HIV/AIDS-om | 058 |
| osobe s invaliditetom | 059 |
| osobe s intelektualnim teškoćama | 060 |
| osobe starije životne dobi | 061 |
| osobe u riziku od siromaštva i siromašne osobe | 062 |
| ovisnici i liječeni ovisnici | 063 |
| ovisnici i liječeni ovisnici o alkoholu | 064 |
| ovisnici i liječeni ovisnici o nikotinu | 065 |
| ovisnici i liječeni ovisnici o opojnim drogama | 066 |
| policijski službenici | 067 |
| poljoprivrednici i ribari | 068 |
| poslodavci | 069 |
| poslovne organizacije | 070 |
| potrošači | 071 |
| povratnici u poratna područja | 072 |
| pravosudni djelatnici | 073 |
| regionalna ili lokalna samouprava | 074 |
| roditelji | 075 |
| roditelji djece s teškoćama u razvoju | 076 |
| Romi | 077 |
| romska djeca i mladi | 078 |
| ruralno stanovništvo | 079 |
| seksualne i rodne manjine | 080 |
| sindikati | 081 |
| slijepe i slabovidne osobe | 082 |
| sportaši | 083 |
| sportaši s invaliditetom | 084 |
| sportski djelatnici | 085 |
| stanovnici poslijeratnih zajednica | 086 |
| ratni stradalnici | 087 |
| studenti | 088 |
| tijela državne uprave | 089 |
| trudnice | 090 |
| turisti | 091 |
| turistički djelatnici | 092 |
| učenici | 093 |
| udruge i građanske inicijative | 094 |
| umirovljenici | 095 |
| ustanove socijalne skrbi | 096 |
| ratni veterani | 097 |
| obitelji s troje i više djece | 098 |
| volonteri | 099 |
| zatvorenici i bivši zatvorenici | 100 |
| zdravstvene ustanove | 101 |
| žene | 102 |
| žene poduzetnice | 103 |
| žene pripadnice nacionalnih manjina | 104 |
| žene ruralnih područja | 105 |
| žene žrtve obiteljskog nasilja | 106 |
| žene s invaliditetom | 107 |
| žrtve i svjedoci teških kaznenih djela | 108 |
| žrtve i svjedoci ratnih zločina | 109 |
| žrtve katastrofa | 110 |
| žrtve nasilja | 111 |
| žrtve obiteljskog nasilja | 112 |
| žrtve trgovine ljudima | 113 |
| žrtve uznemiravanja na radu ili kršenja radničkih prava | 114 |
| ostali | 115 |
| gluhoslijepe osobe | 116 |